Çarçewa  Hemleya ''Tecrîd, Faşîzm, Îşxalî rê Bes o, Wext Wextê Azadîye yo'' ya ke semedê waştişê azadîya Rayberê Şarê Kurdî Abdullh Ocalanî ameye destpêkerdene de  Bajarê Aarau yê Swîsre de çalakîyêke ameye kerdene.
Mîtîngo ke hetê Têgêrayîşê Ciwanan ê Şorişgêran û Têgêrayîşê Cinîyan ê Ciwanan ê Têkoşeran (TEKO-JIN) ra ame organîzekerdene verê îstasyonê trenî de ame kerdene. Aktîvîstê Partîya Çepe ya Swîsre zî tewrê çalakîye bîyî. Çalakwananê ke azadîya Ocalanî waşte xoverdayîşê Heftanînî zî selam kerd. Çalakîye de derheqê tecrîd û hêrişê dewleta tirke yê vera kurdan de zanayîş ame dayene û ame vatene ke ê do têkoşînî pîlêr bikerê.
